ദർശനമാല/ഭക്തിദർശനം
ഭക്തിരാത്മാനുസന്ധാനം
		ആത്മാƒƒനന്ദഘനോ യതഃ
		ആത്മാനമനുസന്ധത്തേ
		സദൈവാത്മവിദാത്മനാ.

		അനുസന്ധീയതേ ബ്രഹ്മ
		ബ്രഹ്മാനന്ദഘനം യതഃ
		സദാ ബ്രഹ്മാനുസന്ധാനം
		ഭക്തിരിത്യവഗമ്യതേ.

		ആനന്ദമേവ ധ്യായന്തി
		സർവേ ദുഃഖം ന കശ്ചന
		യദാനന്ദപരം ധ്യാനം
		ഭക്തിരിത്യുപദിശ്യതേ.

		ആത്മൈവ ബ്രഹ്മ ഭജതി
		നാന്യമാത്മാനമാത്മവിത്
		ഭജതീതി യദാത്മാനം
		ഭക്തിരിത്യഭിധീയതേ.

		ആനന്ദ ആത്മാ ബ്രഹ്മേതി
		നാമൈതസ്യൈവ തന്യതേ
		ഇതി നിശ്ചിതധീർ യസ്യ
		സ ഭക്ത ഇതി വിശ്രുതഃ.

		ആനന്ദോƒഹമഹം ബ്രഹ്മാ-
		ത്മാƒഹമസ്മീതി രൂപതഃ
		ഭാവനാ സതതം യസ്യ
		സ ഭക്ത ഇതി വിശ്രുതഃ.

		ഭാര്യാ ഭജതി ഭർത്താരം
		ഭർത്താ ഭാര്യാം ന കേവലം
		സ്വാനന്ദമേവ ഭജതി
		സർവോƒപി വിഷയസ്ഥിതം.

		ഏവം പശ്യതി കുത്രാപി
		വിദ്വാനാത്മസുഖം വിനാ
		ന കിഞ്ചിദപരം തസ്യ
		ഭക്തിരേവ ഗരീയസീ.

		ലോകസ്യ പിതരി സ്വസ്യ
		ഗുരൗ പിതരി മാതരി
		സത്യസ്യ സ്ഥാപയിതരി 
		തത്പഥേനൈവ യാതരി.

		നിയന്തരി നിഷിദ്ധസ്യ
		സർവേഷാം ഹിതകർത്തരി
		യോƒനുരാഗോ ഭക്തിരത്ര
		സാ പരാ പരമാത്മനി.

ദർശനമാല